Държавен вестник, бр. 46, 2025 г., стр. 25

БРОЙ  46	
Д Ъ Р Ж А В Е Н  В Е С Т Н И К 	
СТР.  25   
4. отчет за изпълнение на плана за реа­
лизация и разпространение на резултатите 
от изпълнението на научния проект;
5. информация, която се публикува на 
интернет страницата на проекта съгласно 
чл. 90, ал. 2.
(2) Научният отчет се подписва от ръко­
водителя и членовете на научния колектив, 
притежаващи образователната и научна 
степен „доктор“.
Чл. 93. (1) Финансовият отчет се пред­
ставя на български език и включва необхо­
димата счетоводна информация за преценка 
на допустимостта на направените разходи 
съгласно правилата по чл. 14, т. 8. Към фи­
нансовия отчет се прилагат заверени копия 
на разходооправдателните документи за на­
правените преки допустими разходи, върху 
които е отбелязано, че разходът е извършен 
по съответния проект.
(2) Финансовият отчет се подписва от 
ръководителя и от главния счетоводител на 
базовата организация, както и от ръководи­
теля на научния колектив.
Чл. 94. (1) В зависимост от постигнатите 
резултати за всеки проект се поставя научна 
оценка, която може да бъде:
1. „много добър“ – проекти, постигнали 
научните резултати и осъществили дейнос­
тите по работната програма на проекта за 
дадения етап над 90% от планираните, които 
са отразени в пълен обем или частично в 
публикувани или приети за печат научни 
публикации в авторитетни научни списания, 
попадащи в квартил 1 (Q1) или квартил 2 
(Q2), отговарящи на изискването по чл. 82, 
а за проекти в областта на обществените и 
хуманитарните науки – в статии, публику­
вани или приети за печат в реферирани и 
индексирани издания, както и в рецензирани 
студии или монографии;
2. „добър“ – проекти, постигнали основна­
та част от научните резултати и осъществили 
основната част от дейностите по работната 
програма на проекта за дадения етап, но не 
по-малко от 70% от тях, които са отразени 
в публикувани или приети за печат научни 
публикации в списания с импакт фактор/
ранг, отговарящи на изискването по чл. 82, 
а за проекти в областта на обществените и 
хуманитарните науки – в статии, публику­
вани или приети за печат в реферирани и 
индексирани издания, както и в рецензирани 
студии или монографии;
3. „задоволителен“ – проекти, постигнали 
част от научните резултати за дадения етап 
и осъществили част от дейностите по работ­
ната програма на проекта, но не по-малко от 
50% от тях, които са отразени в поне една 
публикувана или приета за печат научна 
публикация, отговаряща на изискването по 
чл. 82; при междинно отчитане постигнатите 
резултати трябва да дават възможност проек­
тът да бъде продължен и успешно завършен;
4. „незадоволителен“ – проекти, по­
стигнали по-малко от 50% от очакваните 
резултати и от дейностите по работната 
програма на проекта, или при които липсват 
научни публикации по тематиката на проек­
та, поради което след междинното отчитане 
проектът не може да бъде продължен или 
завършен успешно.
(2) За проекти, които се изпълняват по 
национални научни програми, по европейски 
програми или по програми за двустранно 
сътрудничество, оценяването се извършва и 
в съответствие със специфичните изисквания 
в насоките на съответния конкурс.
(3) За проекти за индустриални научни 
изследвания или експериментално развитие 
като резултати от проекта се отчитат и заяв­
ки за патент или друга форма на защита на 
интелектуална собственост при спазване на 
условията на Рамката за държавни помощи 
за научни изследвания, развитие и иновации, 
а именно – дейностите да са извършени от 
научна организация или научноизследова­
телска инфраструктура и всички приходи от 
тях да се реинвестират в основните дейности 
на научната организация или научноизсле­
дователската инфраструктура.
(4) Индивидуалните оценки се поставят 
от независими оценители. Броят независими 
оценители за всеки тип проекти се определя 
с правилата по чл. 88, ал. 1.
(5) Броят на независимите оценители на 
отчети на проекти, финансирани по конкур­
сите по чл. 45, се определя от изпълнителния 
съвет за всеки тип конкурси.
(6) Постоянната научно-експертна коми­
сия или изпълнителният съвет може да връ­
ща еднократно междинни или окончателни 
отчети за корекции в срок до един месец 
при установени неточности, грешки или при 
неспазване на изискванията за изготвяне на 
отчети.
Чл. 95. (1) За всеки проект постоянната 
научно-експертна комисия определя с реше­
ние независими оценители от базата данни по 
чл. 7, ал. 1, т. 2, които са изразили съгласие 
да оценяват междинни и окончателни отчети